Иван Пейчев
И винаги съм длъжен…

chitanka.info

И винаги съм длъжен

да умра

и винаги съм длъжен

да се срещна с безмилостни

и тъпи изстрели.

Един глупак

е вечно задължен

спрямо смъртта.

Един глупак

е вечно задължен

да възприеме

свойта смърт

или любов,

която го пресреща

с дъждовна

есенна река,

отвлякла всичко

даже бродовете си.

Един глупак

е длъжен

да те търси

и възприел

смъртта

да те намери.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.